PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2002/KV/1/1/049	Bratislava: 21.03.2002 

	Protimonopolný úrad Slovenskej republiky, odbor dohôd obmedzujúcich súťaž, v správnom konaní začatom z podnetu podnikateľov Unilever Slovensko, spol. s r.o., Cintorínska 7, 810 00 Bratislava, ALFA-R, s.r.o., T. Vansovej 225/3, 924 00 Galanta, UNI – FROST, s.r.o., Lieskovská cesta 23, 960 01 Zvolen a FEGA FROST, s.r.o., Tehelňa 675/2, 060 01 Kežmarok vo veci dohôd obmedzujúcich súťaž a to Zmluvy o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a ALFA-R, s.r.o., T. Vansovej 225/3,924 00 Galanta, Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a UNI – FROST, spol. s r.o., Lieskovská cesta 23, 960 01 Zvolen a Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a FEGA FROST, s.r.o., Tehelňa 675/2, 060 01 Kežmarok takto     

rozhodol:

1. podľa § 6 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov zákaz podľa § 4 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov sa nevzťahuje do 31.12.2006 na dojednanie uvedené v Článku 2, bod 2.3, dojednanie uvedené v Článku 5,  bod 5.2 Zmluvy o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a ALFA-R, s.r.o., T. Vansovej 225/3, 924 00 Galanta a na dojednanie uvedené v Článku II,  bod 2.6. Príkaznej zmluvy, ktorá tvorí prílohu č. 5 Zmluvy o distribúcii, uzatvorenej dňa 05.12.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a ALFA-R, s.r.o., T. Vansovej, pretože tieto dojednania súčasne spĺňajú podmienky podľa § 6 ods. 3 písm. a) až d) zákona č. 136/2001 Z. z. o ochrane hospodárskej súťaže  a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov.  

2. podľa § 6 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy v znení neskorších predpisov zákaz podľa § 4 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov sa nevzťahuje do 31.12.2006 na dojednanie uvedené v Článku 2,  bod 2.3, dojednanie uvedené v Článku 5, bod 5.2 Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a UNI – FROST, s.r.o., Lieskovská cesta 23, 960 01 Zvolen a na dojednanie uvedené v Článku II v bode 2.6. Príkaznej zmluvy, ktorá tvorí prílohu č. 5 Zmluvy o distribúcii, uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a UNI – FROST, s.r.o., Lieskovská cesta 23, 960 01 Zvolen, pretože tieto dojednania súčasne spĺňajú podmienky podľa § 6 ods. 3 písm. a) až d) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov. 

3. podľa § 6 ods. 3 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov zákaz podľa § 4 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov sa nevzťahuje do 31.12.2006 na dojednanie uvedené v Článku 2, bod 2.3, dojednanie uvedené            v  Článku 5, bod 5.2 Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o., cintorínska 7, 810 00 Bratislava a FEGA FROST, s.r.o., Tehelňa 675/2, 060 01 Kežmarok a na dojednanie uvedené v Článku II v bode 2.6. Príkaznej zmluvy, ktorá tvorí prílohu č. 5 Zmluvy o distribúcii, uzatvorenej dňa 30.11.2001 medzi podnikateľmi Unilever Slovensko, spol. s r.o., Cintorínska 7, 810 00 Bratislava a FEGA FROST, s.r.o., Tehelňa 675/2, 060 01 Kežmarok, pretože tieto dojednania súčasne spĺňajú podmienky podľa § 6 ods. 3 písm. a) až d) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov.  

Odôvodnenie:

	Na základe návrhu podnikateľov Unilever Slovensko, spol. s r. o., Cintorínska 7, 810 00 Bratislava (ďalej len „Unilever Slovensko, spol. s r.o.“), ALFA-R, s.r.o., T. Vansovej 225/3, 924 00 Galanta (ďalej len ALFA-R, s.r.o.“), UNI – FROST, s.r.o., Lieskovská cesta 23, 960 01 Zvolen (ďalej len „UNI – FROST, s.r.o.“) a FEGA FROST, s.r.o., Tehelňa 675/2, 060 01 Kežmarok (ďalej len „FEGA FROST, s.r.o.“) začali dňa 07.12.2001 na Protimonopolnom úrade Slovenskej republiky, I. výkonný odbor (ďalej len „úrad“) správne konania v zmysle § 25 ods. 1 zákona č. 136/2001  Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov (ďalej len „zákon“).

	Návrh sa týkal žiadosti o vydanie rozhodnutia podľa § 6 ods. 3 zákona, v zmysle ktorého zákaz podľa § 4 a 5 sa na čas určený v rozhodnutí úradu nevzťahuje na dohodu obmedzujúcu súťaž, ak táto dohoda súčasne spĺňa podmienky stanovené v § 6 ods. 3 písm. a) až d) zákona (tzv. individuálna výnimka). Návrh sa týkal nasledovných zmlúv:

- Zmluvy o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o. a ALFA-R, s.r.o.,

- Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o. a UNI – FROST, s.r.o. a

- Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o. a FEGA FROST, s.r.o.

	Pretože toto podanie spĺňalo podmienky podľa § 26 ods. 1 zákona, úrad svojim rozhodnutím č. 2001/KV/1/1/344 zo dňa 21.12.2001 spojil tieto konania týkajúce sa Zmluvy o distribúcii uzatvorenej dňa 05.12.2001 medzi podnikateľmi Unilever Slovensko, spol. s r.o. a ALFA-R, s.r.o., ďalej Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o. a UNI – FROST, s.r.o. a Zmluvy o distribúcii uzatvorenej dňa 30.11.2001 medzi podnikateľmi Unilever Slovensko, spol. s r.o. a FEGA FROST, s.r.o. na spoločné správne konanie.

	Účastníkmi tohto správneho konania sú podnikatelia Unilever Slovensko, spol. s r.o., ALFA-R, s.r.o., UNI – FROST, s.r.o. a FEGA FROST, s.r.o.

	Spoločnosť Unilever Slovensko, spol. s r.o. je zapísaná v Obchodnom registri Okresného súdu Bratislava 1, Oddiel: Sro., Vložka číslo: 5998/B. Spoločnosť vznikla dňa 12.02.1993 a predmetom jej činnosti v zmysle výpisu z obchodného registra okrem iného je:

- výroba mliečnych výrobkov, mrazených smotanových krémov a zmrzliny,
- výroba nápojov,
- výroba výrobkov v oblasti jedlých tukov a olejov,
- spracovanie a balenie čaju,
- kúpa a predaj tovaru v rozsahu voľnej činnosti – maloobchod a veľkoobchod.

Spoločnosť dováža a na území Slovenskej republiky predáva výrobky v  kategóriách zmrzlina, čaje, rastlinné tuky, kozmetika, čistiace prostriedky, dehydrované polievky, majonézové výrobky. 

Spoločnosť ALFA-R, s.r.o. je zapísaná v Obchodnom registri Okresného súdu Trnava, Oddiel: Sro., Vložka číslo: 13118/T. Spoločnosť vznikla dňa 29.11.2001 a predmetom jej činnosti v zmysle výpisu z obchodného registra je:

- kúpa  tovaru  na  účely  predaja konečnému  spotrebiteľovi (maloobchod) v rozsahu                 
  voľných činností,
- kúpa tovaru na účely jeho predaja iným  prevádzkovateľom  živnosti (veľkoobchod)
  v rozsahu voľných živností, 	
- sprostredkovanie obchodu a služieb,
- prenájom motorových vozidiel,
- prenájom strojov a strojných zariadení,
- reklamná činnosť,
- prieskum trhu.

	Spoločnosť UNI – FROST, s.r.o. je zapísaná v Obchodnom registri Okresného súdu Banská Bystrica, Oddiel: Sro., Vložka číslo: 7396/S. Spoločnosť vznikla dňa 30.10.2001 a predmetom jej činnosti je v zmysle výpisu z obchodného registra:

- kúpa  tovaru  na  účely  jeho  predaja   konečnému  spotrebiteľovi  (maloobchod)  v
  rozsahu voľných živností,
- kúpa tovaru na účely jeho predaja iným  prevádzkovateľom  živnosti (veľkoobchod)
  v rozsahu voľných živností, 
- sprostredkovateľská činnosť v rozsahu voľnej živnosti.

	Spoločnosť FEGA FROST, s.r.o. je zapísaná v Obchodnom registri Okresného súdu Prešov, Oddiel: Sro., Vložka číslo: 13109/P. Spoločnosť vznikla dňa 22.10.2001 a predmetom jej činnosti je v zmysle výpisu z obchodného registra:
- maloobchod v rozsahu voľných živností,
- veľkoobchod v rozsahu voľných živností,
- sprostredkovanie výroby, obchodu, služieb a dopravy
- prenájom hnuteľného majetku,
- prenájom nehnuteľností s poskytovaním aj iných ako základných služieb spojených
  s prenájmom.

	Predmetom posudzovaných Zmlúv o distribúcii je distribúcia všetkých druhov zmrzliny (vodová, smotanová a zastupiteľné výrobky), ktoré spoločnosť Unilever Slovensko, spol. s r.o. v súčasnosti alebo v budúcnosti uvedie na trh pod značkou Algida.

	Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľov zhodné alebo vzájomne zastupiteľné.

	Relevantný trh je potrebné definovať v zmysle § 3 ods. 4 zákona ako tovarový relevantný trh, ktorý zahŕňa zhodné alebo vzájomne zastupiteľné tovary schopné uspokojiť určitú potrebu užívateľov a v zmysle § 3 ods. 6 zákona ako priestorový relevantný trh, ktorý je vymedzený územím, na ktorom sú súťažné podmienky také homogénne, že toto územie môže byť oddelené od ostatných území s odlišnými súťažnými podmienkami.

	V zmysle uvedeného ako priestorový relevantný trh bolo vzhľadom na homogénnosť podmienok zadefinované územie Slovenskej republiky. Ako tovarové relevantné trhy, boli zadefinované nasledovné trhy:

- Trh distribúcie zmrzliny typu Catering 
   ide o zmrzlinu dodávanú do zariadení stravovacích služieb. Tento relevantný trh zahŕňa ako
   priemyselne, tak aj remeselne vyrábanú zmrzlinu.

- Trh distribúcie zmrzliny typu Impulse
   ide o zmrzlinu, ktorá uspokojuje krátkodobú, spontánne vzniknutú potrebu spotrebiteľa. Je
   to  zmrzlina  vyrábaná  v  malých   spotrebiteľských   baleniach  –  zmrzlina  na  drievku,  v
   kornútku. 

- Trh distribúcie zmrzliny tapu Take Home
   je to zmrzlina, ktorá je dodávaná vo veľkých  baleniach a baleniach  po  viacerých  kusoch
   a je určená na skladovanie v domácich mrazničkách a k neskoršej spotrebe doma.

V predchádzajúcom správnom konaní začatom dňa 07.12.2001 vo veci, či činnosti a konania účastníkov správneho konania nie sú v rozpore s § 4 zákona a zároveň ich dohoda obmedzujúca súťaž nie je v rozpore s § 6 ods. 1 zákona, úrad dospel k záveru, že posudzované Zmluvy o distribúcii obsahujú dojednania, ktoré sú v rozpore s § 4 ods. 1 zákona. Súčasne na základe predložených materiálov úrad zistil, že spoločný podiel účastníkov dohody obmedzujúcej súťaž na relevantných trhoch distribúcie zmrzliny typu Impulse a Take Home je vyšší ako zákonom stanovená hranica 10 %, čo znamená, že posudzované dohody obmedzujúce súťaž sú v rozpore aj s § 6 ods. 1 zákona. Nakoľko trhové podiely boli účastníkmi konania označené ako obchodné tajomstvo, úrad konkrétne čísla neuvádza a tieto sú len predmetom spisového materiálu.

	Podľa § 4 ods. 1 zákona dohoda a zosúladený postup podnikateľov, ako aj rozhodnutie združenia podnikateľov, ktorí majú za cieľ alebo môžu mať za následok obmedzenie súťaže, sú zakázané, ak tento zákon neustanovuje inak.

	Podľa § 6 ods. 3 zákona na základe návrhu podnikateľa úrad rozhodne, že zákaz podľa § 4 a 5 sa na čas určený v rozhodnutí úradu nevzťahuje na dohodu obmedzujúcu súťaž, ak táto dohoda súčasne 
a) prispieva k zlepšeniu  výroby  alebo  distribúcii  tovaru alebo k podpore  technického  alebo
    hospodárskeho rozvoja,   
b) poskytuje spotrebiteľom primeranú časť prospechu, ktorý z toho vyplýva,
c) neukladá   účastníkom   dohody   obmedzujúcej   súťaž   také   obmedzenia,   ktoré   nie  sú
    nevyhnutné na dosiahnutie cieľov dohody,
d) neumožňuje účastníkom  dohody obmedzujúcej súťaž vylúčiť súťaž vo vzťahu k podstatnej
    časti dotknutého tovaru na relevantnom trhu. 

	V zmysle hore uvedeného úrad analyzoval dojednania v každej z troch posudzovaných zmlúv samostatne, a to v Zmluve o distribúcii uzatvorenej medzi podnikateľmi Unilever Slovensko, spol. s r.o. a ALFA-R, s.r.o., v Zmluve o distribúcii uzatvorenej medzi podnikateľmi Unilever Slovensko, spol. s r.o. a UNI – FROST, s.r.o. a v Zmluve o distribúcii uzatvorenej medzi podnikateľmi Unilever Slovensko, spol. s r.o. a FEGA FROST, s.r.o.

(1) Zmluva o distribúcii uzatvorená dňa 05.12.2001 medzi Unilever Slovensko, spol. s r.o. a ALFA-R, s.r.o. a Dodatok č. 1 zo dňa 18.01.2002, ktorý tvorí jej neoddeliteľnú súčasť, je zmluvou o výhradnej distribúcii všetkých druhov zmrzliny, ktorú spoločnosť Unilever Slovensko, spol. s r.o. v súčasnosti alebo v budúcnosti uvedie na trh pod značkou Algida, vo vymedzenej oblasti – na západnom Slovensku.

	Úrad posúdil jednotlivé články tejto zmluvy a dospel k nasledovnému záveru:

Článok 2 – Menovanie v bode 2.3 obsahuje toto dojednanie:
„Vymenovanie distribútora podľa odseku 2.1 a 2.2 na jednej strane znamená, že distribútor sa priamo či nepriamo nebude zúčastňovať výroby, predaja alebo distribúcie výrobkov konkurujúcich výrobkom Spoločnosti a na strane druhej, že Spoločnosť nevymenuje pre danú Oblasť druhého distribútora na dodávky Tradičným zákazníkom alebo distribútora pre dodávky Vybraným zákazníkom.
Spoločnosť si však zachováva právo predávať svoje výrobky Priamym zákazníkom a konečným spotrebiteľom priamo.“

 Tradičnými zákazníkmi podľa bodu 5.1 Zmluvy o distribúcii sú „Osoby, firmy a spoločnosti, ktoré sú v Oblasti činné vo sfére predaja potravín konečným spotrebiteľom, nakupujú výrobky od Distribútora a nepatria medzi Vybraných alebo priamych zákazníkov.“
Vybranými zákazníkmi podľa bodu 5.2 Zmluvy o distribúcii sú „Osoby, firmy a spoločnosti, ktoré sú vyberané spoločnosťou, sú v oblasti činné vo sfére predaja potravín konečným spotrebiteľom a nakupujú výrobky od Spoločnosti, distribúciu výrobkov zabezpečuje distribútor, pričom tieto výrobky zostávajú vo vlastníctve spoločnosti.“

	Toto ustanovenie zakladá povinnosť (záväzok) spoločnosti Unilever Slovensko, spol. s r.o. vo vymedzenej geografickej oblasti neposkytnúť tretej osobe práva na predaj zmluvných výrobkov a súčasne zakladá povinnosť spoločnosti ALFA-R, s.r.o., kupovať a distribuovať zmluvné produkty výlučne od spoločnosti Unilever Slovensko, spol. s r.o., nakoľko spoločnosť Unilever Slovensko, spol. s r.o. je jediným dovozcom výrobkov ALGIDA do Slovenskej republiky a teda je jediným  zdrojom zásobovania pre distribútora a súčasne distribútor sa nesmie priamo či nepriamo zúčastňovať výroby, predaja alebo distribúcie konkurenčných výrobkov. Toto dojednanie má za následok obmedzenie hospodárskej súťaže jednak účastníkov dohody, ale aj tretích strán, potenciálnych záujemcov o distribúciu výrobkov spoločnosti Unilever Slovensko, spol. s r.o. 

		Na základe analýzy úrad dospel k záveru, že ustanovenie uvedené v bode 2.3 Článku 2 predmetnej Zmluvy o distribúcii môže mať za následok obmedzenie hospodárskej súťaže a je v rozpore s § 4 ods. 1 zákona.

Článok 5 – Povinnosti Distribútora v bode 5.2 obsahuje toto dojednanie:
„Viesť trvalo kompletný sortiment Výrobkov Spoločnosti a aktívne ho ponúkať Zákazníkom, vrátane plného sortimentu pre Vybraných zákazníkov“

	Toto ustanovenie zakladá povinnosť spoločnosti ALFA-R, s.r.o. distribuovať kompletný sortiment výrobkov spoločnosti Unilever Slovensko, spol. s r.o., je obmedzením voľnosti konania spoločnosti ALFA-R, s.r.o. a  je v rozpore s § 4 ods. 1 zákona.

	V ďalšom kroku pristúpil úrad k zhodnoteniu uvedených dojednaní z hľadiska podmienok uvedených v § 6 ods. 3 písm. a) až d) zákona.

	Pretože posudzované dojednania v Článku 2, bod 2.3 a v Článku 5, bod 5.2 sledujú spoločný cieľ, úrad tieto dojednania z hľadiska splnenia podmienok podľa § 6 ods. 3 zákona, posudzoval spoločne.

	Zmrzlina ako špecifický potravinársky výrobok, vyžaduje vo všetkých predpredajných fázach veľmi starostlivé a náročné zaobchádzanie, nakoľko nedodržanie príslušných pravidiel môže mať za následok nenapraviteľné škody na jeho vzhľade a chuti a v neposlednom rade aj na zdravotnej nezávadnosti. 
Vybudovanie distribučnej siete pre zmrzlinu je veľmi nákladnou záležitosťou, a to tak z hľadiska vstupných investícií, tak aj z hľadiska prevádzkových nákladov tejto siete. Je pritom nevyhnutné, z dôvodu zachovania kvality mrazených výrobkov od ich výroby až po okamih predaja konečnému spotrebiteľovi, trvať na najvyššej technickej dokonalosti všetkých prvkov systému. Z toho dôvodu je racionálnejšie určité sústredenie činností pri skladovaní     a distribúcii mrazených výrobkov, nakoľko týmto dôjde k redukcii nákladov s tým spojených, pri zachovaní dostatočne vysokého štandardu kvality.

	Vychádzajúc z týchto skutočností úrad konštatuje, že dojednania v Článku 2, bod 2.3 v spojení s Článkom 5, bod 5.2 Zmluvy o distribúcii uzatvorenej medzi podnikateľmi Unilever Slovensko, spol. s r.o. a ALFA-R, s.r.o. prispievajú k zlepšeniu distribúcie celého sortimentu zmrzliny značky Algida a k zabezpečeniu jej vysokej kvality a zdravotnej nezávadnosti počas distribúcie, čím je splnená podmienka podľa § 6 ods. 3 písm. a) zákona.

	Prospech vyplývajúci z týchto dojednaní je prenesený aj na konečných spotrebiteľov, a to konkrétne v trvalej dostupnosti celého sortimentu zmrzliny značky Algida a naviac u väčšieho počtu maloobchodných predajcov, ako tomu bolo doposiaľ, nakoľko v bode 5.4 predmetnej Zmluvy o distribúcii sa distribútor – spoločnosť ALFA-R, s.r.o. zaväzuje „Aktívne získavať nových tradičných zákazníkov s cieľom zásobovať maloobchody, ktoré sú vhodné pre predaj Výrobkov“. Súčasne tieto dojednania umožňujú zabezpečenie zachovania kvality a hygienickej nezávadnosti výrobkov.

	Úrad teda konštatuje, že dojednania v Zmluve o distribúcii uzatvorenej medzi podnikateľmi Unilever Slovensko, spol. s r.o. a ALFA-R, s.r.o., ktoré sú obsiahnuté v Článku 2 v bode 2.3 a v Článku 5 v bode 5.2 poskytuje aj spotrebiteľom primeranú časť prospechu, čím je splnená podmienka § 6 ods. 3 písm. b) zákona.

Súčasne úrad konštatuje, že tieto dojednania neukladajú účastníkom dohody obmedzujúcej súťaž také obmedzenia, ktoré nie sú nevyhnutné na dosiahnutie cieľov dohody, t.j. zlepšenie a zefektívnenie distribúcie dohodnutého tovaru. Preto úrad dospel k záveru, že je splnená aj podmienka podľa § 6 ods. 3 písm. c) zákona.

V súvislosti s podmienkou podľa § 6 ods. 3 písm. d) zákona sa úrad zameral na zhodnotenie postavenia účastníkov dohody obmedzujúcej súťaž na zadefinovaných relevantných trhoch, teda na trhu distribúcie zmrzliny typu Impulse a Take Home v Slovenskej republike a účinkov obmedzení týchto dojednaní na súťažné prostredie.

Predmetná Zmluva o distribúcii je typom vertikálnej dohody, uzatvorením ktorej nedôjde k zvýšeniu spoločného podielu jej účastníkov na príslušných relevantných trhoch, nakoľko spoločnosť ALFA-R, s.r.o. je novozaloženou spoločnosťou bez akéhokoľvek trhového podielu. Na druhej strane neutrpí ani vnútroznačková súťaž, pretože Zmluva o distribúcii nezakazuje spoločnosti ALFA-R, s.r.o. predávať mimo vymedzenej oblasti a spoločnosť Unilever Slovensko, spol. s r.o. si zachováva právo predávať tak priamym zákazníkom ako aj konečným spotrebiteľom priamo.

V Slovenskej republike na predmetných relevantných trhoch pôsobí viacero konkurentov, z ktorých medzi najvýznamnejších patria predovšetkým spoločnosti Schöller Potraviny, s.r.o. Bratislava, Laktis Žilinské mliekárne a.s., Žilina, NITRAFROST TRADE s.r.o., Nitra a MRAZIARNE Prešov, s.r.o., Prešov.

Okrem značných investičných nákladov na vybudovanie distribučného systému na predmetných relevantných trhoch nejestvujú bariéry vstupu, ktoré by obmedzovali ďalších potencionálnych konkurentov v ich vstupe  na slovenský trh.

Na základe týchto skutočností úrad konštatuje, že tieto dojednania obmedzujúce hospodársku súťaž neumožňujú účastníkom dohody obmedzujúcej súťaž vylúčiť súťaž vo vzťahu k podstatnej časti dotknutého tovaru. Tým je splnená podmienka podľa § 6 ods. 3 písm. d) zákona.

Článok II. – Spôsob plnenia zmluvy v bode 2.6. Príkaznej zmluvy, ktorá tvorí prílohu č. 5 Zmluvy o distribúcii, obsahuje nasledovné ujednanie:
„Distribútor sa zaväzuje sledovať a kontrolovať, či mraziace boxy dodané Spoločnosťou, ktoré v zmysle ustanovení odseku 2.2. umiestnil do predajní zákazníkov, sú používané výhradne pre výrobky ALGIDA“.

	Podľa tohto dojednania vznikol záväzok pre spoločnosť ALFA-R, s.r.o., ktorého účinok má za následok obmedzenie voľnosti konania tretích strán, t.j. v danom prípade maloobchodných predajcov, ktorí prenajaté mraziace boxy nemôžu používať pri predaji konkurenčných výrobkov spoločnosti Unilever Slovensko, spol. s r.o. Dojednanie taktiež môže mať za následok obmedzenie voľnosti konania dodávateľov konkurenčných výrobkov, ktorí majú sťažené podmienky dodávok do tých maloobchodných predajní, ktoré majú prenajaté mraziace boxy.

	Úrad preto konštatuje, že toto dojednanie môže mať za následok obmedzenie hospodárskej súťaže a je v rozpore s § 4 ods. 1 zákona.

	Preto úrad v ďalšom kroku pristúpil k zhodnoteniu tohto ustanovenia z hľadiska podmienok uvedených v § 6 ods. 3 zákona.

	Špecifický potravinársky tovar ako je zmrzlina vyžaduje, aby jeho výrobca zabezpečil zachovanie kvality od výroby až po okamih jeho predaja konečnému spotrebiteľovi. Posledným prvkom tohto systému je teda zabezpečenie kvality výrobkov pri ich predaji konečnému spotrebiteľovi, ktorý spoločnosť Unilever Slovensko, spol. s r.o. zabezpečuje umiestňovaním mraziacich boxov s logom ALGIDA na miestach ich predaja konečným spotrebiteľom. Mraziace boxy zostávajú po celú dobu vlastníctvom spoločnosti Unilever Slovensko, spol. s r.o., ktorá súčasne zabezpečuje ich opravy. Týmto spôsobom sa zlepšuje distribúcia výrobkov ALGIDA, nakoľko sa zabezpečí zachovanie ich kvality a pre podnikateľov zabezpečujúcich ich predaj konečnému spotrebiteľovi šetrí náklady na obstaranie mraziaceho boxu a náklady na jeho opravy.

	Na základe toho možno konštatovať, že toto dojednanie v Článku II v bode 2.6. Príkaznej zmluvy prispeje k zlepšeniu distribúcie tovaru v zmysle podmienky podľa § 6. ods. 3 písm. a) zákona.

Prospech vyplývajúci z tohto dojednania je prenesený aj na konečných spotrebiteľov, a to konkrétne tým, že mu v rámci predajného miesta umožní lepšiu orientáciu pri hľadaní konkrétneho druhu výrobku a to najmä v prípade, ak zákazník vopred vie, akú značku si kúpi. Na druhej strane exkluzivita mraziacich boxov súčasne znamená ochranu spotrebiteľov pred nekalou súťažou. V prípade umiestnenia iných výrobkov v mraziacich boxoch označených ALGIDA, mohlo by toto konanie viesť k tomu, že spotrebiteľ by bol uvedený do omylu najmä v tom zmysle, že všetky výrobky umiestnené v tomto boxe pochádzajú od identického výrobcu a zodpovedajú kvalite výrobkov ALGIDA.

	Na základe vyššie uvedeného úrad konštatuje, že dojednanie v Zmluve o distribúcii obsiahnuté v Článku II v bode 2.6.poskytne spotrebiteľom primeranú časť prospechu, čím je splnená podmienka  podľa § 6 ods. 3 písm. b) zákona.

	Ďalej úrad konštatuje, že dojednanie v Zmluve o distribúcii obsiahnuté v Článku II v bode 2.6. ukladá spoločnosti ALFA-R, s.r.o. len také obmedzenie, ktoré je nevyhnutné pre dosiahnutie obchodných zámerov zmluvných strán. Zmluvy o umiestnení mraziacich boxov neobsahujú zákaz, podľa ktorého by podnikateľ, u ktorého sa mraziaci box umiestňuje, nemohol mať vo svojej prevádzkárni iný mraziaci box a to nie len vlastný, v ktorom má umiestnené mrazené potraviny, ale aj mraziaci box od iného výrobcu či distribútora – konkurenta. Tým je splnená podmienka podľa § 6 ods. 3 písm. c) zákona.

	Exkluzivita mraziacich boxov neumožňuje vylúčiť súťaž vo vzťahu k podstatnej časti dotknutého tovaru na predmetných relevantných trhoch a to nie len z dôvodov uvedených v rámci hodnotenia dojednaní obsiahnutých v Článku 2, bod 2.3 a v Článku 5, bod 5.2, ale aj z dôvodu, že spoločnosť Unilever Slovensko, spol. s r.o. má k dispozícii mraziace boxy rôznych veľkostí (od 100 do 770 litrov) a tieto umiestňuje v maloobchodných prevádzkach po dohode s týmito podnikateľmi tak, aby ich kapacita zodpovedala odoberanému množstvu a veľkosti prevádzky podnikateľa aj s ohľadom na to, aby tento mal možnosť umiestnenia ďalšieho mraziaceho boxu, prípadne boxov na ostatné mrazené potraviny, vrátane konkurenčných zmrzlinových výrobkov.

	Z týchto skutočností vyplýva, že toto dojednanie obmedzujúce hospodársku súťaž neumožňuje účastníkom dohody vylúčiť súťaž vo vzťahu k podstatnej časti dotknutého tovaru. Týmto je splnená aj podmienka podľa § 6 ods. 3 písm. d) zákona.

Článok 10 – Účinnosť zmluvy a jej ukončenie v bode 10.1 obsahuje nasledovné dojednanie:
„ ............ Zmluva sa uzatvára na dobu 5 rokov, pričom doba účinnosti zmluvy sa bude považovať za automaticky predĺženú o ďalších 5 rokov, pokiaľ ktorákoľvek zmluvná strana nepredloží druhej zmluvnej strane písomnú výpoveď s výpovednou lehotou 6 mesiacov pred ukončením platnosti Zmluvy. ........“

	Takto koncipovanú dobu účinnosti Zmluvy o distribúcii úrad posúdil ako možnosť dosiahnutia účinnosti zmluvy na dobu neurčitú. Takto určená doba trvania platnosti Zmluvy o distribúcii v konečnom dôsledku môže mať za následok výrazné (trvalé) obmedzenie hospodárskej súťaže u tretích  strán. V prípade, že by prakticky došlo k neurčitej dobe trvania zmluvy, potom takéto ujednanie  je v rozpore s § 4 ods. 1 zákona.

	Preto úrad pristúpil k posúdeniu času, na ktorý sa ustanovenia Článku 2, bod 2.3, Článku 5, bod 5.2 Zmluvy o distribúcii a Článku II., bod 2.6. Príkaznej zmluvy, ktorá tvorí jej prílohu č. 5, nevzťahuje zákaz podľa § 4 zákona.
	
	Úrad pritom analyzoval úroveň obmedzenia súťaže, ku ktorému na základe týchto dojednaní dochádza a ich prínosu k hospodárskej efektívnosti. Vychádzal pritom z charakteristiky vymedzených relevantných trhov a postavenia zmluvných strán na týchto trhoch a súčasne v spojitosti s tým zhodnotil vyššie uvedené prínosy Zmluvy o distribúcii uzatvorenej medzi podnikateľmi Unilever Slovensko, spol. s r.o. a ALFA-R, s.r.o.

	Úrad dospel k záveru, že zákaz podľa § 4 zákona sa na Zmluvu o distribúcii v časti Článku 2, bod 2.3, Článku 5, bod 5.2 a v Článku II., bod 2.6. Príkaznej zmluvy nevzťahuje do 31.12.2006. Toto obdobie platnosti Zmluvy o distribúcii je primeraným časom vo vzťahu k obmedzeniu hospodárskej súťaže. Tento čas je nevyhnutný na dosiahnutie cieľov Zmluvy o distribúcii a je predpoklad, že počas tohto obdobia môžu účastníci dohody dosiahnuť svoje obchodné zámery a investičnú návratnosť.	

(2) Zmluva o distribúcii uzatvorená dňa 30.11.2001 medzi Unilever Slovensko, spol. s r.o. a UNI - FROST, s.r.o. a Dodatok č. 1 zo dňa 18.01.2002, ktorý tvorí jej neoddeliteľnú súčasť, je zmluvou o výhradnej distribúcii všetkých druhov zmrzliny, ktorú spoločnosť Unilever Slovensko, spol. s r.o. v súčasnosti alebo v budúcnosti uvedie na trh pod značkou Algida, vo vymedzenej oblasti – na strednom Slovensku.

	Úrad posúdil jednotlivé články tejto zmluvy a dospel k nasledovnému záveru:

Článok 2 – Menovanie v bode 2.3 obsahuje toto dojednanie:
„Vymenovanie distribútora podľa odseku 2.1 a 2.2 na jednej strane znamená, že distribútor sa priamo či nepriamo nebude zúčastňovať výroby, predaja alebo distribúcie výrobkov konkurujúcich výrobkom Spoločnosti a na strane druhej, že Spoločnosť nevymenuje pre danú Oblasť druhého distribútora na dodávky Tradičným zákazníkom alebo distribútora pre dodávky Vybraným zákazníkom.
Spoločnosť si však zachováva právo predávať svoje výrobky Priamym zákazníkom a konečným spotrebiteľom priamo.“

 Tradičnými zákazníkmi podľa bodu 5.1 Zmluvy o distribúcii sú „Osoby, firmy a spoločnosti, ktoré sú v Oblasti činné vo sfére predaja potravín konečným spotrebiteľom, nakupujú výrobky od Distribútora a nepatria medzi Vybraných alebo priamych zákazníkov.“
Vybranými zákazníkmi podľa bodu 5.2 Zmluvy o distribúcii sú, „Osoby firmy a spoločnosti, ktoré sú vyberané spoločnosťou, sú v oblasti činné vo sfére predaja potravín konečným spotrebiteľom a nakupujú výrobky od Spoločnosti, distribúciu výrobkov zabezpečuje distribútor, pričom tieto výrobky zostávajú vo vlastníctve spoločnosti.“

	Toto ustanovenie zakladá povinnosť (záväzok) spoločnosti Unilever Slovensko, spol. s r.o. vo vymedzenej geografickej oblasti neposkytnúť tretej osobe práva na predaj zmluvných výrobkov a súčasne zakladá povinnosť spoločnosti UNI - FROST, s.r.o., kupovať a distribuovať zmluvné produkty výlučne od spoločnosti Unilever Slovensko, spol. s r.o., nakoľko spoločnosť Unilever Slovensko, spol. s r.o. je jediným dovozcom výrobkov ALGIDA do Slovenskej republiky a teda je jediným zdrojom zásobovania pre distribútora a súčasne distribútor sa nesmie priamo či nepriamo zúčastňovať výroby, predaja alebo distribúcie konkurenčných výrobkov. Toto dojednanie má za následok obmedzenie hospodárskej súťaže jednak účastníkov dohody, ale aj tretích strán, potenciálnych záujemcov o distribúciu výrobkov spoločnosti Unilever Slovensko, spol. s r.o. 

	Na základe analýzy úrad dospel k záveru, že ustanovenie uvedené v bode 2.3 Článku 2 predmetnej Zmluvy o distribúcii môže mať za následok obmedzenie hospodárskej súťaže a je v rozpore s § 4 ods. 1 zákona.

Článok 5 – Povinnosti Distribútora v bode 5.2 obsahuje toto dojednanie:
„Viesť trvalo kompletný sortiment Výrobkov Spoločnosti a aktívne ho ponúkať Zákazníkom, vrátane plného sortimentu pre Vybraných zákazníkov“

	Toto ustanovenie zakladá povinnosť spoločnosti UNI - FROST, s.r.o. distribuovať kompletný sortiment výrobkov spoločnosti Unilever Slovensko, spol. s r.o., je obmedzením voľnosti konania spoločnosti UNI - FROST, s.r.o. a je v rozpore s § 4 ods. 1 zákona.

	V ďalšom kroku pristúpil úrad k zhodnoteniu uvedených dojednaní z hľadiska podmienok uvedených v § 6 ods. 3 písm. a) až d) zákona.

	Pretože posudzované dojednania v Článku 2, bod 2.3 a v Článku 5, bod 5.2 sledujú spoločný cieľ, úrad tieto dojednania z hľadiska splnenia podmienok podľa § 6 ods. 3 zákona, posudzoval spoločne.

	Zmrzlina ako špecifický potravinársky výrobok, vyžaduje vo všetkých predpredajných fázach veľmi starostlivé a náročné zaobchádzanie, nakoľko nedodržanie príslušných pravidiel môže mať za následok nenapraviteľné škody na jeho vzhľade a chuti a v neposlednom rade aj na zdravotnej nezávadnosti. 
Vybudovanie distribučnej siete pre zmrzlinu je veľmi nákladnou záležitosťou, a to tak z hľadiska vstupných investícií, tak aj z hľadiska prevádzkových nákladov tejto siete. Je pritom nevyhnutné, z dôvodu zachovania kvality mrazených výrobkov od ich výroby až po okamih predaja konečnému spotrebiteľovi, trvať na najvyššej technickej dokonalosti všetkých prvkov systému. Z toho dôvodu je racionálnejšie určité sústredenie činností pri skladovaní a diístribúcii mrazených výrobkov, nakoľko týmto dôjde k redukcii nákladov s tým spojených, pri zachovaní dostatočne vysokého štandardu kvality.

	Vychádzajúc z týchto skutočností úrad konštatuje, že dojednania v Článku 2, bod 2.3 v spojení s Článkom 5, bod 5.2 Zmluvy o distribúcii uzatvorenej medzi podnikateľmi Unilever Slovensko, spol. s r.o. a UNI - FROST, s.r.o. prispievajú k zlepšeniu distribúcie celého sortimentu zmrzliny značky Algida a k zabezpečeniu jej vysokej kvality a zdravotnej nezávadnosti počas distribúcie, čím je splnená podmienka podľa § 6 ods. 3 písm. a) zákona.

	Prospech vyplývajúci z týchto dojednaní je prenesený aj na konečných spotrebiteľov, a to konkrétne v trvalej dostupnosti celého sortimentu zmrzliny značky Algida a naviac u väčšieho počtu maloobchodných predajcov, ako tomu bolo doposiaľ, nakoľko v bode 5.4 predmetnej Zmluvy o distribúcii sa distribútor – spoločnosť UNI - FROST, s.r.o. zaväzuje „Aktívne získavať nových tradičných zákazníkov s cieľom zásobovať maloobchody, ktoré sú vhodné pre predaj Výrobkov“. Súčasne tieto dojednania umožňujú zabezpečenie zachovania kvality a hygienickej nezávadnosti výrobkov.

	Úrad teda konštatuje, že dojednania v Zmluve o distribúcii uzatvorenej medzi podnikateľmi Unilever Slovensko, spol. s r.o. a UNI - FROST, s.r.o., ktoré sú obsiahnuté v Článku 2 v bode 2.3 a v Článku 5 v bode 5.2 poskytuje aj spotrebiteľom primeranú časť prospechu, čím je splnená podmienka § 6 ods. 3 písm. b) zákona.

Súčasne úrad konštatuje, že tieto dojednania neukladajú účastníkom dohody obmedzujúcej súťaž také obmedzenia, ktoré nie sú nevyhnutné na dosiahnutie cieľov dohody, t.j. zlepšenie a zefektívnenie distribúcie dohodnutého tovaru. Preto úrad dospel k záveru, že je splnená aj podmienka podľa § 6 ods. 3 písm. c) zákona.

V súvislosti s podmienkou podľa § 6 ods. 3 písm. d) zákona sa úrad zameral na zhodnotenie postavenia účastníkov dohody obmedzujúcej súťaž na zadefinovaných relevantných trhoch, teda na trhu distribúcie zmrzliny typu Impulse a Take Home v Slovenskej republike a účinkov obmedzení týchto dojednaní na súťažné prostredie.

Predmetná Zmluva o distribúcii je typom vertikálnej dohody, uzatvorením ktorej nedôjde k zvýšeniu spoločného podielu jej účastníkov na príslušných relevantných trhoch, nakoľko spoločnosť UNI - FROST, s.r.o. je novozaloženou spoločnosťou bez akéhokoľvek trhového podielu. Na druhej strane neutrpí ani vnútroznačková súťaž, pretože Zmluva o distribúcii nezakazuje spoločnosti UNI - FROST, s.r.o. predávať mimo vymedzenej oblasti a spoločnosť Unilever Slovensko, spol. s r.o. si zachováva právo predávať tak priamym zákazníkom ako aj konečným spotrebiteľom priamo.

V Slovenskej republike na predmetných relevantných trhoch pôsobí viacero konkurentov, z ktorých medzi najvýznamnejších patria predovšetkým spoločnosti Schöller Potraviny, s.r.o. Bratislava, Laktis Žilinské mliekárne a.s., Žilina, NITRAFROST TRADE s.r.o., Nitra a MRAZIARNE Prešov, s.r.o., Prešov.

Okrem značných investičných nákladov na vybudovanie distribučného systému na predmetných relevantných trhoch nejestvujú bariéry vstupu, ktoré by obmedzovali ďalších potencionálnych konkurentov v ich vstupe  na slovenský trh.

Na základe týchto skutočností úrad konštatuje, že tieto dojednania obmedzujúce hospodársku súťaž neumožňujú účastníkom dohody obmedzujúcej súťaž vylúčiť súťaž vo vzťahu k podstatnej časti dotknutého tovaru. Tým je splnená podmienka podľa § 6 ods. 3 písm. d) zákona.

Článok II. – Spôsob plnenia zmluvy v bode 2.6. Príkaznej zmluvy, ktorá tvorí prílohu č. 5 Zmluvy o distribúcii, obsahuje nasledovné ujednanie:
„Distribútor sa zaväzuje sledovať a kontrolovať, či mraziace boxy dodané Spoločnosťou, ktoré v zmysle ustanovení odseku 2.2. umiestnil do predajní zákazníkov, sú používané výhradne pre výrobky ALGIDA“.

	Podľa tohto dojednania vznikol záväzok pre spoločnosť UNI - FROST, s.r.o., ktorého účinok má za následok obmedzenie voľnosti konania tretích strán, t.j. v danom prípade maloobchodných predajcov, ktorí prenajaté mraziace boxy nemôžu používať pri predaji konkurenčných výrobkov spoločnosti Unilever Slovensko, spol. s r.o. Dojednanie taktiež môže mať za následok obmedzenie voľnosti konania dodávateľov konkurenčných výrobkov, ktorí majú sťažené podmienky dodávok do tých maloobchodných predajní, ktoré majú prenajaté mraziace boxy.

	Úrad preto konštatuje, že toto dojednanie môže mať za následok obmedzenie hospodárskej súťaže a je v rozpore s § 4 ods. 1 zákona.

	Preto úrad v ďalšom kroku pristúpil k zhodnoteniu tohto ustanovenia z hľadiska podmienok uvedených v § 6 ods. 3 zákona.

	Špecifický potravinársky tovar ako je zmrzlina vyžaduje, aby jeho výrobca zabezpečil zachovanie kvality od výroby až po okamih jeho predaja konečnému spotrebiteľovi. Posledným prvkom tohto systému je teda zabezpečenie kvality výrobkov pri ich predaji konečnému spotrebiteľovi, ktorý spoločnosť Unilever Slovensko, spol. s r.o. zabezpečuje umiestňovaním mraziacich boxov s logom ALGIDA na miestach ich predaja konečným spotrebiteľom. Mraziace boxy zostávajú po celú dobu vlastníctvom spoločnosti Unilever Slovensko, spol. s r.o., ktorá súčasne zabezpečuje ich opravy. Týmto spôsobom sa zlepšuje distribúcia výrobkov ALGIDA, nakoľko sa zabezpečí zachovanie ich kvality a pre podnikateľov zabezpečujúcich ich predaj konečnému spotrebiteľovi šetrí náklady na obstaranie mraziaceho boxu a náklady na jeho opravy.

	Na základe toho možno konštatovať, že toto dojednanie v Článku II v bode 2.6. Príkaznej zmluvy prispeje k zlepšeniu distribúcie tovaru v zmysle podmienky podľa § 6. ods. 3 písm. a) zákona.

Prospech vyplývajúci z tohto dojednania je prenesený aj na konečných spotrebiteľov, a to konkrétne tým, že mu v rámci predajného miesta umožní lepšiu orientáciu pri hľadaní konkrétneho druhu výrobku a to najmä v prípade, ak zákazník vopred vie, akú značku si kúpi. Na druhej strane exkluzivita mraziacich boxov súčasne znamená ochranu spotrebiteľov pred nekalou súťažou. V prípade umiestnenia iných výrobkov v mraziacich boxoch označených ALGIDA, mohlo by toto konanie viesť k tomu, že spotrebiteľ by bol uvedený do omylu najmä v tom zmysle, že všetky výrobky umiestnené v tomto boxe pochádzajú od identického výrobcu a zodpovedajú kvalite výrobkov ALGIDA.

	Na základe vyššie uvedeného úrad konštatuje, že dojednanie v Zmluve o distribúcii obsiahnuté v Článku II v bode 2.6.poskytne spotrebiteľom primeranú časť prospechu, čím je splnená podmienka  podľa § 6 ods. 3 písm. b) zákona.

	Ďalej úrad konštatuje, že dojednanie v Zmluve o distribúcii obsiahnuté v Článku II v bode 2.6. ukladá spoločnosti UNI - FROST, s.r.o. len také obmedzenie, ktoré je nevyhnutné pre dosiahnutie obchodných zámerov zmluvných strán. Zmluvy o umiestnení mraziacich boxov neobsahujú zákaz, podľa ktorého by podnikateľ, u ktorého sa mraziaci box umiestňuje, nemohol mať vo svojej prevádzkárni iný mraziaci box a to nie len vlastný, v ktorom má umiestnené mrazené potraviny, ale aj mraziaci box od iného výrobcu či distribútora – konkurenta. Tým je splnená podmienka podľa § 6 ods. 3 písm. c) zákona.

	Exkluzivita mraziacich boxov neumožňuje vylúčiť súťaž vo vzťahu k podstatnej časti dotknutého tovaru na predmetných relevantných trhoch a to nie len z dôvodov uvedených v rámci hodnotenia dojednaní obsiahnutých v Článku 2, bod 2.3 a v Článku 5, bod 5.2, ale aj z dôvodu, že spoločnosť Unilever Slovensko, spol. s r.o. má k dispozícii mraziace boxy rôznych veľkostí (od 100 do 770 litrov) a tieto umiestňuje v maloobchodných prevádzkach po dohode s týmito podnikateľmi tak, aby ich kapacita zodpovedala odoberanému množstvu a veľkosti prevádzky podnikateľa aj s ohľadom na to, aby tento mal možnosť umiestnenia ďalšieho mraziaceho boxu, prípadne boxov na ostatné mrazené potraviny, vrátane konkurenčných zmrzlinových výrobkov.

	Z týchto skutočností vyplýva, že toto dojednanie obmedzujúce hospodársku súťaž neumožňuje účastníkom dohody vylúčiť súťaž vo vzťahu k podstatnej časti dotknutého tovaru. Týmto je splnená aj podmienka podľa § 6 ods. 3 písm. d) zákona.

Článok 10 – Účinnosť zmluvy a jej ukončenie v bode 10.1 obsahuje nasledovné dojednanie:
„ ............ Zmluva sa uzatvára na dobu 5 rokov, pričom doba účinnosti zmluvy sa bude považovať za automaticky predĺženú o ďalších 5 rokov, pokiaľ ktorákoľvek zmluvná strana nepredloží druhej zmluvnej strane písomnú výpoveď s výpovednou lehotou 6 mesiacov pred ukončením platnosti Zmluvy. ........“

	Takto koncipovanú dobu účinnosti Zmluvy o distribúcii úrad posúdil ako možnosť dosiahnutia účinnosti zmluvy na dobu neurčitú. Takto určená doba trvania platnosti Zmluvy o distribúcii v konečnom dôsledku môže mať za následok výrazné (trvalé) obmedzenie hospodárskej súťaže u tretích  strán. V prípade, že by prakticky došlo k neurčitej dobe trvania zmluvy, potom takéto ujednanie  je v rozpore s § 4 ods. 1 zákona.

	Preto úrad pristúpil k posúdeniu času, na ktorý sa ustanovenia Článku 2, bod 2.3, Článku 5, bod 5.2 Zmluvy o distribúcii a Článku II., bod 2.6. Príkaznej zmluvy, ktorá tvorí jej prílohu č. 5, nevzťahuje zákaz podľa § 4 zákona.
	
	Úrad pritom analyzoval úroveň obmedzenia súťaže, ku ktorému na základe týchto dojednaní dochádza a ich prínosu k hospodárskej efektívnosti. Vychádzal pritom z charakteristiky vymedzených relevantných trhov a postavenia zmluvných strán na týchto trhoch a súčasne v spojitosti s tým zhodnotil vyššie uvedené prínosy Zmluvy o distribúcii uzatvorenej medzi podnikateľmi Unilever Slovensko, spol. s r.o. a UNI - FROST, s.r.o.

	Úrad dospel k záveru, že zákaz podľa § 4 zákona sa na Zmluvu o distribúcii v časti Článku 2, bod 2.3, Článku 5, bod 5.2 a v Článku II., bod 2.6. Príkaznej zmluvy nevzťahuje do 31.12.2006. Toto obdobie platnosti Zmluvy o distribúcii je primeraným časom vo vzťahu k obmedzeniu hospodárskej súťaže. Tento čas je nevyhnutný na dosiahnutie cieľov Zmluvy o distribúcii a je predpoklad, že počas tohto obdobia môžu účastníci dohody dosiahnuť svoje obchodné zámery a investičnú návratnosť.	

(3) Zmluva o distribúcii uzatvorená dňa 30.11.2001 medzi Unilever Slovensko, spol. s r.o. a FEGA FROST, s.r.o. a Dodatok č. 1 zo dňa 18.01.2002, ktorý tvorí jej neoddeliteľnú súčasť, je zmluvou o výhradnej distribúcii všetkých druhov zmrzliny, ktorú spoločnosť Unilever Slovensko, spol. s r.o. v súčasnosti alebo v budúcnosti uvedie na trh pod značkou Algida, vo vymedzenej oblasti – na východnom Slovensku.

	Úrad posúdil jednotlivé články tejto zmluvy a dospel k nasledovnému záveru:

Článok 2 – Menovanie v bode 2.3 obsahuje toto dojednanie:
„Vymenovanie distribútora podľa odseku 2.1 a 2.2 na jednej strane znamená, že distribútor sa priamo či nepriamo nebude zúčastňovať výroby, predaja alebo distribúcie výrobkov konkurujúcich výrobkom Spoločnosti a na strane druhej, že Spoločnosť nevymenuje pre danú Oblasť druhého distribútora na dodávky Tradičným zákazníkom alebo distribútora pre dodávky Vybraným zákazníkom.
Spoločnosť si však zachováva právo predávať svoje výrobky Priamym zákazníkom a konečným spotrebiteľom priamo.“

 Tradičnými zákazníkmi podľa bodu 5.1 Zmluvy o distribúcii sú „Osoby, firmy a spoločnosti, ktoré sú v Oblasti činné vo sfére predaja potravín konečným spotrebiteľom, nakupujú výrobky od Distribútora a nepatria medzi Vybraných alebo priamych zákazníkov.“
Vybranými zákazníkmi podľa bodu 5.2 Zmluvy o distribúcii sú „Osoby, firmy a spoločnosti, ktoré sú vyberané spoločnosťou, sú v oblasti činné vo sfére predaja potravín konečným spotrebiteľom a nakupujú výrobky od Spoločnosti, distribúciu výrobkov zabezpečuje distribútor, pričom tieto výrobky zostávajú vo vlastníctve spoločnosti.“

Toto ustanovenie zakladá povinnosť (záväzok) spoločnosti Unilever Slovensko, spol. s r.o. vo vymedzenej geografickej oblasti neposkytnúť tretej osobe práva na predaj zmluvných výrobkov a súčasne zakladá povinnosť spoločnosti FEGA FROST, s.r.o., kupovať a distribuovať zmluvné produkty výlučne od spoločnosti Unilever Slovensko, spol. s r.o., nakoľko spoločnosť Unilever Slovensko, spol. s r.o. je jediným dovozcom výrobkov ALGIDA do Slovenskej republiky a teda je jediným  zdrojom zásobovania pre distribútora a súčasne distribútor sa nesmie priamo či nepriamo zúčastňovať výroby, predaja alebo distribúcie konkurenčných výrobkov. Toto dojednanie má za následok obmedzenie hospodárskej súťaže jednak účastníkov dohody, ale aj tretích strán, potenciálnych záujemcov o distribúciu výrobkov spoločnosti Unilever Slovensko, spol. s r.o. 

	Na základe analýzy úrad dospel k záveru, že ustanovenie uvedené v bode 2.3 Článku 2 predmetnej Zmluvy o distribúcii môže mať za následok obmedzenie hospodárskej súťaže a je v rozpore s § 4 ods. 1 zákona.

Článok 5 – Povinnosti Distribútora v bode 5.2 obsahuje toto dojednanie:
„Viesť trvalo kompletný sortiment Výrobkov Spoločnosti a aktívne ho ponúkať Zákazníkom, vrátane plného sortimentu pre Vybraných zákazníkov“

	Toto ustanovenie zakladá povinnosť spoločnosti FEGA FROST, s.r.o. distribuovať kompletný sortiment výrobkov spoločnosti Unilever Slovensko, spol. s r.o., je obmedzením voľnosti konania spoločnosti FEGA FROST, s.r.o. a je v rozpore s § 4 ods. 1 zákona.

	V ďalšom kroku pristúpil úrad k zhodnoteniu uvedených dojednaní z hľadiska podmienok uvedených v § 6 ods. 3 písm. a) až d) zákona.

	Pretože posudzované dojednania v Článku 2, bod 2.3 a v Článku 5, bod 5.2 sledujú spoločný cieľ, úrad tieto dojednania z hľadiska splnenia podmienok podľa § 6 ods. 3 zákona, posudzoval spoločne.

	Zmrzlina ako špecifický potravinársky výrobok, vyžaduje vo všetkých predpredajných fázach veľmi starostlivé a náročné zaobchádzanie, nakoľko nedodržanie príslušných pravidiel môže mať za následok nenapraviteľné škody na jeho vzhľade a chuti a v neposlednom rade aj na zdravotnej nezávadnosti. 
Vybudovanie distribučnej siete pre zmrzlinu je veľmi nákladnou záležitosťou, a to tak z hľadiska vstupných investícií, tak aj z hľadiska prevádzkových nákladov tejto siete. Je pritom nevyhnutné, z dôvodu zachovania kvality mrazených výrobkov od ich výroby až po okamih predaja konečnému spotrebiteľovi, trvať na najvyššej technickej dokonalosti všetkých prvkov systému. Z toho dôvodu je racionálnejšie určité sústredenie činností pri skladovaní     a distribúcii mrazených výrobkov, nakoľko týmto dôjde k redukcii nákladov s tým spojených, pri zachovaní dostatočne vysokého štandardu kvality.

	Vychádzajúc z týchto skutočností úrad konštatuje, že dojednania v Článku 2, bod 2.3 v spojení s Článkom 5, bod 5.2 Zmluvy o distribúcii uzatvorenej medzi podnikateľmi Unilever Slovensko, spol. s r.o. a FEGA FROST, s.r.o. prispievajú k zlepšeniu distribúcie celého sortimentu zmrzliny značky Algida a k zabezpečeniu jej vysokej kvality a zdravotnej nezávadnosti počas distribúcie, čím je splnená podmienka podľa § 6 ods. 3 písm. a) zákona.

	Prospech vyplývajúci z týchto dojednaní je prenesený aj na konečných spotrebiteľov, a to konkrétne v trvalej dostupnosti celého sortimentu zmrzliny značky Algida a naviac u väčšieho počtu maloobchodných predajcov, ako tomu bolo doposiaľ, nakoľko v bode 5.4 predmetnej Zmluvy o distribúcii sa distribútor – spoločnosť FEGA FROST, s.r.o. zaväzuje „Aktívne získavať nových tradičných zákazníkov s cieľom zásobovať maloobchody, ktoré sú vhodné pre predaj Výrobkov“. Súčasne tieto dojednania umožňujú zabezpečenie zachovania kvality a hygienickej nezávadnosti výrobkov.

	Úrad teda konštatuje, že dojednania v Zmluve o distribúcii uzatvorenej medzi podnikateľmi Unilever Slovensko, spol. s r.o. a FEGA FROST, s.r.o., ktoré sú obsiahnuté v Článku 2 v bode 2.3 a v Článku 5 v bode 5.2 poskytuje aj spotrebiteľom primeranú časť prospechu, čím je splnená podmienka § 6 ods. 3 písm. b) zákona.

Súčasne úrad konštatuje, že tieto dojednania neukladajú účastníkom dohody obmedzujúcej súťaž také obmedzenia, ktoré nie sú nevyhnutné na dosiahnutie cieľov dohody, t.j. zlepšenie a zefektívnenie distribúcie dohodnutého tovaru. Preto úrad dospel k záveru, že je splnená aj podmienka podľa § 6 ods. 3 písm. c) zákona.

V súvislosti s podmienkou podľa § 6 ods. 3 písm. d) zákona sa úrad zameral na zhodnotenie postavenia účastníkov dohody obmedzujúcej súťaž na zadefinovaných relevantných trhoch, teda na trhu distribúcie zmrzliny typu Impulse a Take Home v Slovenskej republike a účinkov obmedzení týchto dojednaní na súťažné prostredie.

Predmetná Zmluva o distribúcii je typom vertikálnej dohody, uzatvorením ktorej nedôjde k zvýšeniu spoločného podielu jej účastníkov na príslušných relevantných trhoch, nakoľko spoločnosť FEGA FROST, s.r.o. je novozaloženou spoločnosťou bez akéhokoľvek trhového podielu. Na druhej strane neutrpí ani vnútroznačková súťaž, pretože Zmluva o distribúcii nezakazuje spoločnosti FEGA FROST, s.r.o. predávať mimo vymedzenej oblasti a spoločnosť Unilever Slovensko, spol. s r.o. si zachováva právo predávať tak priamym zákazníkom ako aj konečným spotrebiteľom priamo.

V Slovenskej republike na predmetných relevantných trhoch pôsobí viacero konkurentov, z ktorých medzi najvýznamnejších patria predovšetkým spoločnosti Schöller Potraviny, s.r.o. Bratislava, Laktis Žilinské mliekárne a.s., Žilina, NITRAFROST TRADE s.r.o., Nitra a MRAZIARNE Prešov, s.r.o., Prešov.

Okrem značných investičných nákladov na vybudovanie distribučného systému na predmetných relevantných trhoch nejestvujú bariéry vstupu, ktoré by obmedzovali ďalších potencionálnych konkurentov v ich vstupe  na slovenský trh.

Na základe týchto skutočností úrad konštatuje, že tieto dojednania obmedzujúce hospodársku súťaž neumožňujú účastníkom dohody obmedzujúcej súťaž vylúčiť súťaž vo vzťahu k podstatnej časti dotknutého tovaru. Tým je splnená podmienka podľa § 6 ods. 3 písm. d) zákona.

Článok II. – Spôsob plnenia zmluvy v bode 2.6. Príkaznej zmluvy, ktorá tvorí prílohu č. 5 Zmluvy o distribúcii, obsahuje nasledovné ujednanie:
„Distribútor sa zaväzuje sledovať a kontrolovať, či mraziace boxy dodané Spoločnosťou, ktoré v zmysle ustanovení odseku 2.2. umiestnil do predajní zákazníkov, sú používané výhradne pre výrobky ALGIDA“.

	Podľa tohto dojednania vznikol záväzok pre spoločnosť FEGA FROST, s.r.o., ktorého účinok má za následok obmedzenie voľnosti konania tretích strán, t.j. v danom prípade maloobchodných predajcov, ktorí prenajaté mraziace boxy nemôžu používať pri predaji konkurenčných výrobkov spoločnosti Unilever Slovensko, spol. s r.o. Dojednanie taktiež môže mať za následok obmedzenie voľnosti konania dodávateľov konkurenčných výrobkov, ktorí majú sťažené podmienky dodávok do tých maloobchodných predajní, ktoré majú prenajaté mraziace boxy.

	Úrad preto konštatuje, že toto dojednanie môže mať za následok obmedzenie hospodárskej súťaže a je v rozpore s § 4 ods. 1 zákona.

	Preto úrad v ďalšom kroku pristúpil k zhodnoteniu tohto ustanovenia z hľadiska podmienok uvedených v § 6 ods. 3 zákona.

	Špecifický potravinársky tovar ako je zmrzlina vyžaduje, aby jeho výrobca zabezpečil zachovanie kvality od výroby až po okamih jeho predaja konečnému spotrebiteľovi. Posledným prvkom tohto systému je teda zabezpečenie kvality výrobkov pri ich predaji konečnému spotrebiteľovi, ktorý spoločnosť Unilever Slovensko, spol. s r.o. zabezpečuje umiestňovaním mraziacich boxov s logom ALGIDA na miestach ich predaja konečným spotrebiteľom. Mraziace boxy zostávajú po celú dobu vlastníctvom spoločnosti Unilever Slovensko, spol. s r.o., ktorá súčasne zabezpečuje ich opravy. Týmto spôsobom sa zlepšuje distribúcia výrobkov ALGIDA, nakoľko sa zabezpečí zachovanie ich kvality a pre podnikateľov zabezpečujúcich ich predaj konečnému spotrebiteľovi šetrí náklady na obstaranie mraziaceho boxu a náklady na jeho opravy.

	Na základe toho možno konštatovať, že toto dojednanie v Článku II v bode 2.6. Príkaznej zmluvy prispeje k zlepšeniu distribúcie tovaru v zmysle podmienky podľa § 6. ods. 3 písm. a) zákona.

Prospech vyplývajúci z tohto dojednania je prenesený aj na konečných spotrebiteľov, a to konkrétne tým, že mu v rámci predajného miesta umožní lepšiu orientáciu pri hľadaní konkrétneho druhu výrobku a to najmä v prípade, ak zákazník vopred vie, akú značku si kúpi. Na druhej strane exkluzivita mraziacich boxov súčasne znamená ochranu spotrebiteľov pred nekalou súťažou. V prípade umiestnenia iných výrobkov v mraziacich boxoch označených ALGIDA, mohlo by toto konanie viesť k tomu, že spotrebiteľ by bol uvedený do omylu najmä v tom zmysle, že všetky výrobky umiestnené v tomto boxe pochádzajú od identického výrobcu a zodpovedajú kvalite výrobkov ALGIDA.

	Na základe vyššie uvedeného úrad konštatuje, že dojednanie v Zmluve o distribúcii obsiahnuté v Článku II v bode 2.6.poskytne spotrebiteľom primeranú časť prospechu, čím je splnená podmienka  podľa § 6 ods. 3 písm. b) zákona.

	Ďalej úrad konštatuje, že dojednanie v Zmluve o distribúcii obsiahnuté v Článku II v bode 2.6. ukladá spoločnosti FEGA FROST, s.r.o. len také obmedzenie, ktoré je nevyhnutné pre dosiahnutie obchodných zámerov zmluvných strán. Zmluvy o umiestnení mraziacich boxov neobsahujú zákaz, podľa ktorého by podnikateľ, u ktorého sa mraziaci box umiestňuje, nemohol mať vo svojej prevádzkárni iný mraziaci box a to nie len vlastný, v ktorom má umiestnené mrazené potraviny, ale aj mraziaci box od iného výrobcu či distribútora – konkurenta. Tým je splnená podmienka podľa § 6 ods. 3 písm. c) zákona.

	Exkluzivita mraziacich boxov neumožňuje vylúčiť súťaž vo vzťahu k podstatnej časti dotknutého tovaru na predmetných relevantných trhoch a to nie len z dôvodov uvedených v rámci hodnotenia dojednaní obsiahnutých v Článku 2, bod 2.3 a v Článku 5 bod 5.2, ale aj z dôvodu, že spoločnosť Unilever Slovensko, spol. s r.o. má k dispozícii mraziace boxy rôznych veľkostí (od 100 do 770 litrov) a tieto umiestňuje v maloobchodných prevádzkach po dohode s týmito podnikateľmi tak, aby ich kapacita zodpovedala odoberanému množstvu a veľkosti prevádzky podnikateľa aj s ohľadom na to, aby tento mal možnosť umiestnenia ďalšieho  mraziaceho boxu, prípadne  boxov  na ostatné mrazené potraviny, vrátane konkurenčných zmrzlinových výrobkov.

	Z týchto skutočností vyplýva, že toto dojednanie obmedzujúce hospodársku súťaž neumožňuje účastníkom dohody vylúčiť súťaž vo vzťahu k podstatnej časti dotknutého tovaru. Týmto je splnená aj podmienka podľa § 6 ods. 3 písm. d) zákona.

Článok 10 – Účinnosť zmluvy a jej ukončenie v bode 10.1 obsahuje nasledovné dojednanie:
„ ............ Zmluva sa uzatvára na dobu 5 rokov, pričom doba účinnosti zmluvy sa bude považovať za automaticky predĺženú o ďalších 5 rokov, pokiaľ ktorákoľvek zmluvná strana nepredloží druhej zmluvnej strane písomnú výpoveď s výpovednou lehotou 6 mesiacov pred ukončením platnosti Zmluvy. ........“

	Takto koncipovanú dobu účinnosti Zmluvy o distribúcii úrad posúdil ako možnosť dosiahnutia účinnosti zmluvy na dobu neurčitú. Takto určená doba trvania platnosti Zmluvy o distribúcii v konečnom dôsledku môže mať za následok výrazné (trvalé) obmedzenie hospodárskej súťaže u tretích  strán. V prípade, že by prakticky došlo k neurčitej dobe trvania zmluvy, potom takéto ujednanie  je v rozpore s § 4 ods. 1 zákona.

	Preto úrad pristúpil k posúdeniu času, na ktorý sa ustanovenia Článku 2, bod 2.3, Článku 5, bod 5.2 Zmluvy o distribúcii a Článku II., bod 2.6. Príkaznej zmluvy, ktorá tvorí jej prílohu č. 5, nevzťahuje zákaz podľa § 4 zákona.
	
	Úrad pritom analyzoval úroveň obmedzenia súťaže, ku ktorému na základe týchto dojednaní dochádza a ich prínosu k hospodárskej efektívnosti. Vychádzal pritom z charakteristiky vymedzených relevantných trhov a postavenia zmluvných strán na týchto trhoch a súčasne v spojitosti s tým zhodnotil vyššie uvedené prínosy Zmluvy o distribúcii uzatvorenej medzi podnikateľmi Unilever Slovensko, spol. s r.o. a FEGA FROST, s.r.o.

	Úrad dospel k záveru, že zákaz podľa § 4 zákona sa na Zmluvu o distribúcii v časti Článku 2, bod 2.3, Článku 5, bod 5.2 a v Článku II., bod 2.6. Príkaznej zmluvy nevzťahuje do 31.12.2006. Toto obdobie platnosti Zmluvy o distribúcii je primeraným časom vo vzťahu k obmedzeniu hospodárskej súťaže. Tento čas je nevyhnutný na dosiahnutie cieľov Zmluvy o distribúcii a je predpoklad, že počas tohto obdobia môžu účastníci dohody dosiahnuť svoje obchodné zámery a investičnú návratnosť.	

	Úrad listami č.875/1/PMÚ SR/2002 až 875/4/PMÚ SR/2002 zo dňa 26.02.2002 v zmysle § 33 zákona vyzval účastníkov konania pred vydaním rozhodnutia, aby sa ústne alebo písomne vyjadrili k výsledku prešetrovania, ku ktorému úrad na základe jemu dostupných informácií a podkladov dospel. Stanoviská účastníkov konania  sú založené v spisových materiáloch.

	Na základe skutočností uvedených v odôvodnení úrad rozhodol tak, ako je uvedené vo výrokovej časti tohto rozhodnutia.

Poučenie:

	Podľa § 34 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov a § 61 ods. 1 zákona č. 71/1967 Zb. o správnom konaní proti rozhodnutiu vydanému v konaní na prvom stupni možno podať rozklad v lehote do 15 dní odo dňa doručenia rozhodnutia. Včas podaný rozklad má odkladný účinok.

                                                                                 Ing. Ján Šufliarsky
                                                             riaditeľ odboru dohôd obmedzujúcich súťaž 

Rozhodnutie sa doručí:

Unilever Slovensko, spol. s r.o., Ing. Peter Komanický, konateľ spoločnosti,
Cintorínska 7, 810 00 Bratislava, P.O. Box 133

ALFA-R, s.r.o., Robert Rompf, konateľ spoločnosti,
T. Vansovej 225/3, 924 00 Galanta

Peter Tóth, konateľ spoločnosti, UNI – FROST, s.r.o.,
Lieskovská cesta 23, 960 01 Zvolen

František Gallik, konateľ spoločnosti, FEGA FROST, s.r.o.,
Tehelňa 657/2, 060 01 Kežmarok